Leváltják a katasztrófavédõk vezetõjét
Leváltják az Országos Katasztrófavédelmi Fõigazgatóság (OKF) vezetõjét az MTI több forrásból megerõsített információi szerint. A szervezet élére Bakondi Györgyöt nevezik ki, aki 2002-ig vezette az OKF-et, néhány hete pedig miniszteri biztos, aki az árvízi védekezésért felel.
Távozik posztjáról Tatár Attila tûzoltó altábornagy, az Országos Katasztrófavédelmi Fõigazgatóság (OKF) vezetõje, aki 2003 óta irányította a szervezetet - értesült az MTI több, névtelenséget kérõ forrásból. A tûzoltóság és a polgári védelem szakmai felügyeletét ellátó szervezet új vezetõje július elsejétõl Bakondi György lesz.

Bakondit néhány hete az árvízi védekezésért felelõs miniszteri biztossá nevezte ki Orbán Viktor kormányfõ, korábban pedig már dolgozott az OKF vezetõjeként. Az OKF-et 2000. január elseje és 2002. december 9-e között vezette. Ekkor váltotta le Lamperth Mónika, a Medgyessy-kormány belügyminisztere azonnali hatállyal.

Az indok az volt, hogy a testület gazdálkodása során számottevõ hiányt termelt, illetve a Kormányzati Ellenõrzési Hivatal vizsgálatának eredménye, amely megállapította a fõigazgató felelõsségét a martinsalakból épült házak újjáépítésében. Lamperth 2003 elején nevezte ki Bakondi helyére Tatár Attila tûzoltó altábornagyot, azóta Bakondi ügyvédként dolgozott.

Az MTI szerint a személycserét csütörtökön jelenti be Pintér Sándor belügyminiszter a csütörtöki állománygyûlésen. Ezen részt vesznek majd a megyei katasztrófavédelmi igazgatók, az önkormányzati tûzoltóságok parancsnokai és a polgári védelem vezetõi is.
Bakondi György katasztrófavédelem Pintér Sándor Országos Katasztrófavédelmi Fõigazgatóság